NaiveNeuron/SloPal huggingface dataset:
Kollár, Boris, predseda NR SR (2023-02-02):
Dobre.
Zmajkovičová, Renáta, podpredsedníčka NR SR (2012-09-11):
S faktickými poznámkami nie sú žiadni poslanci. Teraz vystúpi v rozprave pán poslanec Vašečka Richard, nech sa páči.
Dostál, Ondrej, poslanec NR SR (2016-06-15):
Ďakujem. Ten pozmeňujúci návrh, ktorý prešiel cez gestorský výbor, v zásade smeruje k tomu, čo ja vnímam ako hlavný účel celej tejto novely a aj ako istý dôvod pre to, aby sa toto schvaľovalo v tom tempe, v akom to schvaľujeme, teda v skrátenom legislatívnom konaní, a tým je garantovanie práva príslušníkov národnostných menšín na vzdelávanie v ich jazyku. Ten návrh rozširuje ten pôvodný návrh, ktorý bol obsiahnutý vo vládnom návrhu. Chcel by som sa ale teda spýtať, že prečo sa takýto návrh a takéto riešenie nestalo súčasťou návrhu už vo fáze, teda buď keď ho ministerstvo predkladalo do medzirezortného pripomienkového konania, alebo v rámci medzirezortného pripomienkového konania. A to je možno aj otázka na pána ministra, ale aj na pána poslanca Vörösa, že teraz to takto vyzerá trochu, akoby že vláda niečo navrhla a nie je to celkom také, aby to naplnilo ten účel, ktorý bol deklarovaný aj v programovom vyhlásení vlády, no a teraz to MOST zachraňuje. Tak chcem sa spýtať, že či naozaj tam boli nejaké vecne rozdielne názory, alebo ste sa teda takto dohodli, že teda MOST zlíže smotanu a vyrieši ten problém.
Hort, Milan, podpredseda NR SR (2010-10-21):
Poprosím vás o pokoj v rokovacej sále. Pán podpredseda vlády bude odpovedať podľa najlepšieho vedomia a svedomia. Nech sa páči. Ďalšie otázky, ktoré boli vylosované, nemôžeme zodpovedať, lebo nie sú tu vaši poslanci. To je posledná otázka, na ktorú sa odpovedá. Pán podpredseda, nech sa páči.
Hatráková, Katarína, poslankyňa NR SR (2021-09-21):
Ďakujem, pán predsedajúci. Vďaka, Majka, ja myslím, že jednou z možných podaných rúk učiteľovi môže byť aj, alebo by mohol aj sociálny pracovník v školstve ako pedagogický zamestnanec. Nie, samozrejme, ako povinnosť pre školu, ale ako možnosť za predpokladu, že by škola vyhodnotila, že situácia povedzme v triede alebo v skupine, alebo v rodine toho dieťaťa si vyžaduje intervenciu. Takže v tomto zmysle by som v budúcnosti rada komunikovala s tímom, ktorý zákon tvorí, o možnosti vloženia sociálnych pracovníkov ako pedagogických zamestnancov. Ďakujem pekne.
Grendel, Gábor, podpredseda NR SR (2020-07-09):
Dávam slovo spoločnému spravodajcovi z výboru pre hospodárske záležitosti pánovi poslancovi Radovanovi Kazdovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Grendel, Gábor, podpredseda NR SR (2021-01-29):
Pani poslankyňa Sulanová s faktickou.
Kollár, Boris, predseda NR SR (2021-06-24):
Aha, tak ospravedlňujem sa, a tak dávam teraz, späť beriem, dávam hlasovať o, o... pozmeňujúcom návrhu pána poslanca Kazdu. Prosím, prezentujme sa a hlasujme. (Hlasovanie.) Prítomných 118 poslancov, za 87, proti 4, zdržali sa 26, nehlasoval 1. Uvedený pr... uvedený návrh pána poslanca Kazdu sme schválili.
Vašečka, Richard, poslanec NR SR (2017-03-21):
Ďakujem veľmi pekne. Igor, vďaka, začnem od konca. Ja som možno ešte niekedy taký útlocitnejší ako ty. Podobne oddnes fašisti. Nebudem hovoriť žiadna Ľudová strana Naše Slovensko, fašisti. 1 488, to môžte rozprávať, komu chcete! Magát na vašej kandidátke 88. Myslíte si, že sme sprostí?! Hanbite sa! Druhá vec, k samotnému návrhu zákona. Naozaj, s takýmito ľuďmi sa chcete spájať? Toto je demokracia? Od dvojkolovej k jednokolovej voľbe? Demokracia čosi stojí. Demokracia to nie je politický systém, to je brať do úvahy to, čo ľudia chcú, ale aj to, čo ľudia nechcú. A keď vyhrá jeden z desiatich kandidátov o kúsoček, tak možno 90 % ľudí ho nechcelo, ale vy preto, že zrušíte dvojkolovú voľbu, dosiahnete, že bude županom niekto, koho 90 % ľudí nechcelo. Nepočuli sme tu žiadnu odbornú debatu ohľadom nejakých volebných modelov. Bolo by o čom. Dá sa, samozrejme, myslím tým zo strany vlády alebo teda predkladateľov, lebo to dokonca nepredkladá ani vláda, ale my sme vlastne videli len nejaký politický záujem, zmeňme, urobme to, ušetríme. Viete, máme na sociálne úplatky vo forme vlakov zadarmo a podobných vecí, ale nemáme na demokraciu, nemáme na slobodu podľa vás. Pre vás je možno jednoduchšie povedať si, načo je druhé kolo, to stojí peniaze, nech sa kandidáti dohodnú mimo. No to je celá vaša politika. Mimo kamier, niekde v zákulisí sa dohodneme, kto čo bude na župe mať, aké budú posty, no a potom to jeden vyhrá. My nechceme dohady zákulisné, nejaké kšefty, ale nech rozhodnú voliči, koho chcú a koho nechcú. A nech sú teda prvé kolo ako primárky. Naozaj vás vyzývam, neurobte to, neprelomte to veto, ale akceptujme tie pripomienky. Ďakujem. (Potlesk.)
Glváč, Martin, podpredseda NR SR (2017-06-16):
Ďakujem. S faktickou poznámkou nikto. Áno? Tak jedna poslankyňa. Končím možnosť prihlásiť sa. Pani poslankyňa Jurinová, nech sa páči. Skúste zapnúť pani poslankyňu Jurinovú.
Kaščáková, Renáta, poslankyňa NR SR (2018-11-30):
... efektivitou vlastných inštitúcií. Ďakujem veľmi pekne.
Majorová Garstková, Jana, poslankyňa NR SR (2023-06-27):
Chcela by som dať procedurálny návrh, vás poprosiť, aby sme tento bod programu dnes dorokovali.
Zmajkovičová, Renáta, podpredsedníčka NR SR (2013-10-23):
Pán poslanec Jarjabek.
Figeľ, Ján, podpredseda NR SR (2013-10-23):
Vážené pani poslankyne, páni poslanci, pokračujeme v popoludňajšom rokovaní šiesteho dňa 25. schôdze Národnej rady Slovenskej republiky ďalším bodom programu, ktorým je prvé čítanie o vládnom návrhu zákona o organizovaní verejných športových podujatí a o zmene a doplnení niektorých zákonov . Tento návrh zákona má parlamentnú tlač 718 a rozhodnutie o jeho prerokovaní má číslo 688. Nech sa páči, pán minister Čaplovič, ujmite sa slova a uveďte tento vládny návrh zákona.
Uhliarik, Ivan, poslanec NR SR (2010-07-08):
Sľubujem. (Potlesk.)
P. Hrušovský, predseda NR SR: (2003-03-05):
I. Belohorská, poslankyňa: Ďakujem pekne. Viac-menej všetci, ktorí reagovali na moje vystúpenie, len podčiarkli, že slovenské zdravotníctvo nepotrebuje 20-korunovú almužnu, slovenské zdravotníctvo potrebuje mať vypracovaný manažment nemocníc, manažment pacienta, manažment zdravotníckych služieb, to znamená aj žurnálových služieb. Bolo by veľmi dobré, pán minister, keď ste vybrali kontrolu Medzinárodného menového fondu, aby ste vybrali aj napr. štúdiu, ktorá bola spracovaná porovnávaním nemocníc vo Viedni a v Bratislave, čo sa týkalo nočných služieb a podobne. Samozrejme, to bolo politické obdobie predchádzajúcej vlády, ktorá nechcela urobiť tieto zásahy, a radšej dochádzalo k výmene ministra, pani Černá. Takže to nebola neochota spolupracovať, to bola ochota. Všetci lekári, ktorí boli aj v predchádzajúcom období v parlamente, vedeli nájsť spoločnú reč, keď sa bolo treba dohodnúť a keď bolo treba niečo urobiť, len problém bol ten, že potom tam nebola dohoda a nebol ochotný minister pristúpiť na nejaké zmeny alebo na nejakú rozumnú diskusiu. Takže ten problém bol niekde úplne inde, a nie v tom, že by pán minister mal pocit, že tu niekto znevažuje jeho prácu, práve naopak, ja som svojím vyjadrením a svojím vystúpením chcela poukázať, že práve pán minister si nevie vážiť prácu ostatných. A ako výsledok tohto efektu je, že nám lekári zo Slovenska odchádzajú. A odchádzajú napr. aj do Brna, kde za nimi potom idú pacienti, ktorí na to majú, aby si zaplatili.
Grendel, Gábor, podpredseda NR SR (2021-10-06):
Pán poslanec, musíte reagovať na rečníka a nie hovoriť k predkladateľovi.
Bugár, Béla, podpredseda NR SR (2016-04-28):
Na vystúpenie pána poslanca s faktickými poznámkami šiesti. Končím možnosť sa prihlásiť do faktických poznámok. Pani poslankyňa, bohužiaľ. Pán poslanec Dostál, nech sa páči ako prvý.
Bugár, Béla, podpredseda NR SR (2016-09-07):
Prezentujme sa a hlasujme o tomto návrhu. (Hlasovanie.) Prítomných 143 poslancov, za 133, 10 sa zdržali. Konštatujem, že návrh sme odsúhlasili. Teraz prosím poslanca Jozefa Ježíka, aby uviedol hlasovanie v prvom čítaní o vládnom návrhu zákona o poskytovaní dotácií v pôsobnosti ministerstva spravodlivosti (tlač 177). Nech sa páči. (Hlasovanie o vládnom návrhu zákona o poskytovaní dotácií v pôsobnosti Ministerstva spravodlivosti Slovenskej republiky a o zmene a doplnení zákona č. 545/2010 Z. z. o poskytovaní dotácií v pôsobnosti Ministerstva zahraničných vecí Slovenskej republiky a o zmene a doplnení zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v znení zákona č. 287/2012 Z. z. , tlač 177.)
Grendel, Gábor, podpredseda NR SR (2023-02-02):
V rozprave vystúpi ešte pán poslanec Vladimír Ledecký.
Osuský, Peter, poslanec NR SR (2015-05-06):
Ďakujem pekne, pán predseda. Ústava Slovenskej republiky zakotvuje nedotknuteľnosť súkromného vlastníctva. Veríme tomu, že predovšetkým legálne nadobudnutého. Bolo by dobré, aby si ľudia uvedomili, že vlastníctvo je zároveň zodpovednosť. Dokonca i keď sa jedná o vlastníctvo fiktívnych, respektíve bezcenných akcií. Musím povedať, že je na prvý aj na druhý pohľad veľmi ľúbivé zaviesť zase nejakú službu zadarmo. Treba si ale zároveň uvedomiť, že centrálny depozitár a jeho pracovníci budú naďalej dostávať plat. A ten plat budú platiť očividne daňoví poplatníci, keď ho nebudú platiť tí, o ktorých, hoc aj bezcenné, účty sa starajú. To, že neprezrádzajú vlastníkom, aká je denná kótovaná cena na burze, je dané tým, že to nie je v ich popise práce. Ak dokázalo v medziobdobí 100-tisíc vlastníkov zrušiť svoje bezcenné akciové účty, je to len ukážka, že tí ostatní, často relatívne mladí ľudia, 40-roční, sú to, čomu slovenský jazyk hovorí nedbaji. A za nedbajstvo a pohodlnosť a nevôľu pohnúť zadkom a mysľou sa proste platí. Platí sa vo forme, ktorú určuje zákon a ktorá prináleží depozitárovi cenných papierov. Urobiť teda ďalšiu službu na konto daňových poplatníkov je možno ľúbivé, nepochybne populistické, ale zároveň navádza, udržuje občanov krajiny v pocite, že sa nemusia starať o svoje veci. A tak ako sa vlastník nedostavanej stavby musí starať, aby sa tam deti nemohli hrávať a utrpieť úraz, musí sa aj vlastník akcií starať o svoj majetok, a nie ošetriť to bezplatne na konto ostatných, starajúcich sa... (Prerušenie vystúpenia časomerom.)
Hlinka, Jozef, poslanec NR SR (2022-11-08):
Vážený pán predseda, dajte, prosím, hlasovať o návrhu uznesenia tak, ako je uvedené v prílohe spoločnej správy.
Horecký, Ján, poslanec NR SR (2023-12-06):
Ďakujem za slovo. Pán poslanec Blcháč, ďakujem za vaše vystúpenie a pripomienku, chcem len zopakovať a pripomenúť, že som vystúpil za klub KDH. To znamená, že my sme si dali prácu, niekoľkodňovú, desiatky hodín, aby sme študovali návrhy zákonov, ktoré idú do skráteného legislatívneho konania, nevystúpil som sám za seba, nie som ohraničený teda ako rečník za klub iba svojou vlastnou kompetenciou a uviedol som iba ilustratívne príklady. Práveže som pristúpil na kompromis, ohraničil som dobrovoľne svoj príspevok na 10 minút, aby sme zbytočne nezdržiavali priebeh schôdze a nechcel som vystupovať ku skráteným legislatívnym konaniam 10-krát. A taktiež som nekomentoval každý jeden zákon, pretože som vyjadril podstatu. To znamená, kedy a ako naložiť s SLK a aký je postoj klubu KDH k tomuto procesu a zároveň, ako chceme fungovať v parlamente a čo je cieľ, ktorý by mal spájať všetkých poslancov v tejto snemovni. Ďakujem. (Potlesk.)
Figeľ, Ján, podpredseda NR SR (2014-12-09):
Ďakujem pekne. Vyhlasujem všeobecnú rozpravu za skončenú. Pán navrhovateľ, nie? Pani, slovo, vetu. Nech sa páči, pani spravodajkyňa.
Kočiš, Eduard, poslanec NR SR (2021-12-07):
Ďakujem za slovo, pán predsedajúci. Jeden bláznivý nápad vystriedala ďalšia chorá myšlienka. Jednoducho, ak tejto vláde na čele s ministrom financií šlo tým nezmyselným nápadom 500 plus 100 o ochranu zdravia, o ochranu životov a o podporu našich dôchodcov v prípade, že pristúpia na túto ich očkovaciu hru, ktorú takto vehementne a takto víťazoslávne tuná išiel predstavovať skrachovaný premiér Matovič, tak po koaličných rozhovoroch, koaličnej rade alebo nejakých ďalších koaličných kompilátoch z toho vznikla tragédia v hodnote 300 a 200 eur. Vážené kolegyne, vážení kolegovia, ak ste mali pochybnosti, čo ste určite mali, a boli tieto pochybnosti zaručene veľké, lebo inak by ste z tohto vášho zámeru alebo z tohto vášho nejakého utopistického, predstavovaného dokonalého plánu neustúpili, tak teraz si myslíte, naivne myslíte a naivne dúfate, že 300-eurová alebo 200-eurová keš situácia vyrieši to, že určitá skupina obyvateľstva nad 60 rokov sa teraz nejakým zvláštnym spôsobom alebo rýchlym spôsobom pôjde dať zaočkovať len preto, že ste im hodili takúto ohlodanú kosť, takúto almužnu? Vážené kolegyne, vážení kolegovia, z môjho regiónu, ktorý je naozaj chudobný a žije v ňom značné množstvo dôchodcov nad 60 rokov, títo ľudia neveria tejto očkovacej tragédii, ktorú vy tuná predstavujete stále dookola a idete dookola a stále idete, stále, stále, stále a dúfate, že títo ľudia v konečnom dôsledku nejakým spôsobom podľahnú, ale aj títo ľudia majú vlastný názor, premýšľajú svojím rozumom a nenechajú sa riadiť niekým, niečím, komu vôbec a v žiadnom prípade neveria.
Zvolenská, Zuzana, ministerka zdravotníctva SR (2012-06-28):
Ďakujem veľmi pekne. Dobrý deň. Cieľom ministerstva zdravotníctva je opäť nastoliť úspešnú liekovú politiku aplikovanú v rokoch 2006 a 2010, ktorej základným motívom bolo zabezpečenie najmodernejšej farmakoterapie pre všetkých obyvateľov Slovenska. Základnou líniou je také nastavenie úhrady zdravotnej poisťovne a doplatku pacienta za liek, aby na každé chronické ochorenie bol dostupný liek s nulovým alebo sociálne únosným doplatkom do jedného eura. Zároveň je cieľom racionalizovať zdroje financií vynakladané z verejného zdravotného poistenia v čo možno najvyššej miere. Ministerstvo zdravotníctva sa chce vo zvýšenej miere venovať liekovej edukácii obyvateľstva, čo je v súlade so závermi európskeho farmaceutického fóra. Chceme sa zamerať na zvýšenie všeobecného povedomia u ľudí, aby sa vedeli na základe informácií správne rozhodnúť, a tiež povýšiť povedomie obyvateľstva s možnosťou úspory liekov na doplatkoch. Ďakujem pekne.
Číž, Miroslav, podpredseda NR SR (2015-09-30):
Ďakujem, pán navrhovateľ. Spravodajca, ktorého určil navrhnutý gestorský výbor, už zaujal miesto pre spravodajcu, tak ho teraz požiadam, aby predniesol spravodajskú správu.
Bublavý, Dušan, poslanec NR SR (2011-04-05):
Vážený pán predseda, vážené kolegyne, kolegovia, predkladatelia návrhu zákona, po intenzívnej mediálnej kampani sa máme možnosť vyjadriť. (Prerušenie vystúpenia predsedajúcim.)
Vaľová, Jana, poslankyňa NR SR (2021-03-30):
Ďakujem veľmi pekne. No, samozrejme, klíma je vôbec dôležitá nielen na Slovensku, ale je dôležitá aj celosvetovo. (Ruch v sále.) Ale ja sa chcem spýtať jednu vec, či naozaj neminieme práve vyhlásením nejakej klimatickej núdze tie ciele, lebo tú cestu. Keď sme mali výbor pôdohospodársky, tak tam prišiel pán Martin Hojsík a rozprával o tom, aké si Slovensko a Európska únia má dať vysoké ciele. Ja som vtedy položila otázku, koľko percent, koľko percent my teda ako Európska únia spoločne tvoríme ako znečisťovatelia. Viete, koľko je to percent? Desať. A ja sa pýtam, vážení kolegovia, pýtala som sa na výbore, koľko to je Spojené štáty Americké? Koľko to je Čína? Koľko to je India? Veď my sme kvapka v mori a my ideme vyhlásiť núdzu. Veď tie peniaze radšej použime na to, aby tie štáty, ktoré som vymenovala, aby títo aspoň nejaké zmluvy podpísali, aby títo sa snažili vyrábať a nejakým spôsobom meniť tú klímu, to ovzdušie, pretože nakoniec zistíme, že my nebudeme konkurencieschopní na výrobu, nakoniec zistíme, že... Neviem... Ale vyhlásiť klimatickú núdzu, samozrejme, môžme, ale skúsme to po dohode s celou Európskou úniou, so Spojenými štátmi Americkými, s Čínou, s Indiou, tí, ktorí sú najväčší znečisťovatelia, a pripomínam, je to 10 %, ktoré mi povedal pán Hojsík, je celá Európska únia. Takže myslím si, že jednoznačne som za podporu klímy, aby bola čistejšia, a za, za všetko, ale treba sa na to pozrieť v takom tom globálnom hľadisku, pretože myslím si, že to tu je, neviem, či to uznesenie je správne. Ďakujem. (Neutíchajúci ruch v sále.)
Ďuriš Nicholsonová, Lucia, podpredsedníčka NR SR (2019-02-05):
Pán poslanec Kotleba.
Hlina, Alojz, poslanec NR SR (2015-05-20):
... ja dám procedurálny návrh, nechajte ma dohovoriť. A tým zlým imperialistom dovolí montovať kazítka do našich elektrospotrebičov. Naozaj vyjadrujem pohoršenie a znepokojenie a dávam procedurálny návrh a chcem povzbudiť kolegov, ktorí odvážne a nebojácne navrhli tento protiimperialistický boj, aby sa nevzdali a aby navrhli tento zákon na ďalšie rokovanie schôdze a aby sme to dali v skrátenom. Ďakujem.
Hrnčiar, Andrej, podpredseda NR SR (2019-02-05):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Eugenovi Jurzycovi.
Hlina, Alojz, poslanec NR SR (2014-11-08):
Ďakujem veľmi pekne. Takto, aj v Dánsku sa kradne, aj v Dánsku podľa mňa ide niečo asi bokom, ale majú tam silnú občiansku spoločnosť, ktorá je mimoriadne senzitívna, mimoriadne teda akčná, a tá miera je asi taká, ako teda Dánsko dovolí a ľudia z Dánska dovolia. Prosím vás, veci, niekto povie pánbožko, niekto povie, príroda dala veciam mieru. A keď ujdete z miery, ani knižky nemusíte čítať, stačí Nový ČAS. Tak vám garantujem, že na konci je nešťastie, je problém. A to je to, čo my tu robíme. Ja som to už nie raz, nie dvakrát hovoril. Vy ste ušli z miery, vám už nič nestačí. Vám už není, vám je... (Reakcia z pléna.) Ale kolega, viete, on, on to úprimne povedal, predseda: vyhraj voľby, môžeš všetko. Proste on, to jasne to z neho vyšlo. To proste bol aspoň chvíľu, v ten daný moment úprimný. Ale chodí sa dovtedy, kým sa nerozbije ten krčah. A naozaj sa stotožňujem so slovami kolegu Lipšica, že kto by to bol povedal, že nejaké cétečko z Piešťan by mohlo byť spúšťačom. A možno naozaj sa stane tým spúšťačom. A možno naozaj si aj ľudia povedia, že nemusia chodiť okolo Paškovej vily v mestskom parku a len hromžiť, ale že oni majú právo a dokonca už aj povinnosť mu povedať, že to nie je správne, že tam býva. To už čo s tým? Ale že to, čo robí. Viete, my sme tak ujarmený ľud tejto krajiny, my tak akceptujeme, tak všetko prijímame, ako pomaly božiu vôľu. Nie je to tak. Nemusíte nič prijímať. Mieru tolerancie, akú máme nastavenú, je niekedy zúfalé. Áno, je dosť možné, že sa cétečko z Piešťan stane spúšťačom.
Baláž, Vladimír, poslanec NR SR (2018-12-04):
Pán predsedajúci, teraz môžme pristúpiť k hlasovaniu o pozmeňujúcich návrhoch zo spoločnej správy. Dajte, prosím, hlasovať o bodoch zo spoločnej správy 1 až 8, 10 až 44, 46 až 59, 61, 63 až 91 spoločne s návrhom gestorského výboru schváliť.
Žiga, Peter, podpredseda NR SR (2024-01-19):
Pani poslankyňa Stohlová, nie je v sále. Pán poslanec Pollák, tiež ho tu nevidím. Pán poslanec Bužo, nech sa páči.
Hrnčiar, Andrej, podpredseda NR SR (2019-01-29):
Nech sa páči, pán poslanec Blanár.
Leščáková, Viera, poslankyňa NR SR (2021-05-05):
V druhom, pardon, v druhom čítaní.
J. Počiatek, minister financií SR: (2007-10-16):
Predkladaný návrh reaguje na Programové vyhlásenie vlády Slovenskej republiky, v ktorom sa vláda zaviazala pokračovať v podpore stavebného sporenia s cieľom zlepšenia prístupu k bytovému fondu najmä mladým rodinám a vytvoriť taktiež podmienky nielen na výstavbu nájomných bytov pre mladé rodiny vo vzťahu k možnostiam štátneho rozpočtu, ale aj podmienky na zvýšenie obnovy a revitalizácie bytového fondu s cieľom zefektívniť jeho prevádzku, znížiť energetickú náročnosť, predĺžiť jeho životnosť a zvýšiť štandard bývania. Predkladaná novela zákona umožní významnejší vstup právnických osôb do systému stavebného sporenia, a tým aj zvýšenie ich podielu pri financovaní výstavby bytov a obnovy bytového fondu. Reaguje tiež na meniace sa podmienky rozvíjajúceho sa finančného trhu. Návrh novely zákona odstraňuje obmedzenie poskytovania finančných služieb v oblasti financovania bytových potrieb a potrieb súvisiacich s bývaním na území Slovenskej republiky len osobám s trvalým pobytom alebo sídlom na území Slovenskej republiky. Podľa návrhu tak bude môcť byť stavebným sporiteľom každá fyzická, ale aj právnická osoba, ktorá uzatvorí zmluvu o stavebnom sporení alebo v prospech ktorej je uzatvorená zmluva o stavebnom sporení. Z prostriedkov stavebného sporenia bude však naďalej možné financovať bytové potreby a potreby súvisiace s bývaním len na území Slovenskej republiky. Okruh poberateľov štátnej prémie sa navrhuje rozšíriť o spoločenstvá vlastníkov bytov. Rozšírenie okruhu poberateľov štátnej prémie v prípade fyzických osôb vyplýva aj zo spomínaného zrušenia ich viazania na trvalý pobyt na území Slovenskej republiky. Návrh novely zákona rozširuje stavebné účely, na ktoré môže byť použitý stavebný úver. Navrhované úpravy sledujú tiež rozšírenie možností pri poskytovaní bankových služieb klientom, napr. spotrebiteľského úveru a tiež upresnenie vybraných ustanovení na základe poznatkov z praxe. Vláda Slovenskej republiky dňa 26. 9. 2007 uznesením č. 810/2007 schválila návrh zákona a poverila predsedu vlády predložiť vládny návrh zákona predsedovi Národnej rady na ďalšie ústavné prerokovanie a ministra financií uviesť vládny návrh zákona v Národnej rade. Ďakujem.
Pellegrini, Peter, predseda NR SR (2024-01-16):
Ďalší v rozprave, pán poslanec Dostál.
Pellegrini, Peter, predseda NR SR (2015-09-29):
Ďakujem pekne. Na vaše vystúpenie je jedna faktická poznámka. Končím možnosť prihlásiť sa s faktickou poznámkou. Pán poslanec Brocka je prihlásený s faktickou.
P. Hrušovský, predseda NR SR: (2005-01-19):
Nech sa páči, pán poslanec.
Blaha, Ľuboš, poslanec NR SR (2014-12-12):
Pán minister, keby ste videli, ako bledol pán Figeľ, keď ste hovorili o tých miliónoch, čo spackali, tak to krvi by sa mu nedorezali. Naozaj som veľmi rád, že ukazujete, kto to dnes hovorí. KDH naozaj nemá právo vôbec nejakým spôsobom moralizovať. Ale najviac sa mi páčila tá časť o tej gigantickej konšpirácii, ktorú tu predpokladá pán Lipšic a ďalší, keď si myslí, že vy ste, vy riadite banky celého sveta. Tak to je krásne! Tak to je fantastické! Ja som rád, že tu sedíme s takým mocným človekom, ktorý riadi banky z celého sveta, celú tú konšpiráciu spriada Ján Počiatek zo Slovenska a celé sprisahanie celej zemegule kvôli slovenským palivovým kartičkám, to je fantastické! Chcel by som tú konšpiračnú teóriu ešte doplniť tým, že za všetko väčšinou podľa konšpirátorov môžu mimozemšťania, takže ktovie, či pán Počiatek má ľudský pôvod. Dúfam, že áno. Každopádne, najhoršie na tom celom je, že KDH sa týmto spôsobom iba priživuje na balkanizácii slovenskej spoločnosti. A to je najsmutnejšie. Pretože vy ste touto kauzičkou, ktorú teraz fabrikujete, chcete naskočiť na vlnu masovej hystérie, ktorá tu vznikla prednedávnom, ale vy ste už stratili momentum. Toto už je naozaj za zenitom a vy ste opäť zaspali tú chvíľu, kedy bolo treba tieto veci živiť. A mám pocit, že ste si vybrali tú najhoršiu kauzu, pretože táto kauza je naozaj, naozaj čistá. Čiže, aký to má efekt? Opozíciu to nespojí. Opozícia je ďalej rozdrolená ako práškový cukor. Stačí fúknuť. Koalíciu alebo SMER to nejakým spôsobom nerozdeľuje. Ja mám taký pocit, že sme spojenejší a zomknutejší ako kedykoľvek predtým, pretože takéto falošné obvinenia nás môžu jedine spojiť. A ja som nikdy v živote nemal také nutkanie podporiť pána Počiatka, ako keď hovorí pán Lipšic, že neomarxisti z vrchného radu, nikdy som nemal také nutkanie ako dnes. Pretože keď je niekto falošne obvinený, tak sa zaňho rád postavím. No a posledná vec, ktorú by som chcel zdôrazniť, je, že mám taký pocit, že vy tu iba vytvárate atmosféru nedôvery a chcete paralyzovať štát, aby sa proste nič nekupovalo. Ale to nie je stratégia kresťanských demokratov. Toto je stratégia anarchistov, pri všetkej úcte. Vďaka.
Bubnár, Jozef, poslanec NR SR (2020-11-25):
Vážený pán predsedajúci, kolegovia a kolegyne, v rozprave nevystúpil nikto. Pristúpime k hlasovaniu o návrhoch uvedených v spoločnej správe. Gestorský výbor odporúčal o návrhoch uvedených v časti IV spoločnej správy v bodoch 1 až 10 hlasovať spoločne s odporúčaním ich schváliť. Pán predsedajúci, prosím, dajte hlasovať o týchto návrhoch s odporúčaním gestorského výboru ich schváliť.
Zmajkovičová, Renáta, podpredsedníčka NR SR (2014-09-10):
Pani poslankyňa Šedivcová.
P. Hrušovský, predseda NR SR: (2005-03-17):
(Hlasovanie.) 131 prítomných, 128 za, 1 proti, 1 sa zdržal, 1 nehlasoval. Návrh sme schválili. Otváram rozpravu k návrhu zákona o Vojenskej polícii. Do rozpravy sa nehlási nikto z prítomných poslancov. Vyhlasujem rozpravu za skončenú. Nech sa páči, pán spoločný spravodajca.
Zmajkovičová, Renáta, podpredsedníčka NR SR (2012-11-29):
Ďakujem, pán spravodajca. S faktickou poznámkou sa hlási jeden poslanec. Uzatváram možnosť prihlásiť sa s faktickou poznámkou. Pán poslanec Droba, nech sa páči.
Kadúc, Miroslav, poslanec NR SR (2013-10-30):
Ďakujem za slovo, pani predsedajúca. Vážené kolegyne, kolegovia, dovoľte mi, aby som opäť predniesol zmenu ústavy, podľa mňa omnoho zásadnejšiu ako pred malou chvíľou, a to je zmena, ktorá sa týka referenda, a teda možno povedať, že navrátenie moci späť k obyvateľom, teda k občanom. Cieľom novelizácie ústavy je posilnenie práva občanov Slovenskej republiky zúčastňovať sa na správe vecí verejných prostredníctvom inštitútu referenda. Takéto posilnenie účasti občanov na rozhodovacích procesoch je žiaduce aj z dôvodu aktuálnej politickej situácie, keď sa javí, že parlamentná väčšina v Národnej rade nechráni verejný záujem, ale záujmy finančných skupín. Prostredníctvom inštitútu referenda, ktorého výsledok je pre Národnú radu záväzný a musí sa vyhlásiť rovnako ako zákon, by sa umožnilo občanom Slovenska spolurozhodovať o osude ich vlastného štátu oveľa jednoduchšie a spravodlivejšie. Predložený návrh zákona tak dáva do rúk občanom zásadný nástroj na aktívnom rozhodovaní o veciach verejných so zreteľom na záujem samotných občanov, a nie finančných či iných záujmových skupín. Podľa súčasnej právnej úpravy je pre platnosť referenda treba splnenie dvoch zákonných podmienok, a to účasti nadpolovičnej väčšiny oprávnených voličov a rozhodnutie a tiež, že rozhodnutie musí byť prijaté nadpolovičnou väčšinou účastníkov referenda. V histórii Slovenska sa doposiaľ konalo sedem referend, z ktorých iba jedno skončilo platnými výsledkami. Slovensko tak prišlo o v prepočte približne 42 miliónov eur na konaní týchto referend, ktoré boli vlastne bezvýznamné. Ostatné referendá skončili ako neplatné pre nízku účasť a v jednom prípade bolo referendum zmarené. Pri šiestich referendách teda došlo, ako som povedal, k bezúčelnému vynaloženiu značného objemu finančných prostriedkov. Návrh ústavného zákona rieši situáciu, ktorá nastáva pri rezignácii značnej skupiny obyvateľstva na účasť mechanizmu priamej demokracie. Návrh ústavného zákona, naopak, umožňuje aktívnej časti obyvateľstva, aby rozhodovala o záležitostiach spoločenského záujmu bez rizika neplatnosti referenda a neúčelného využitia prostriedkov naň vynaložených. Prijatím návrhu ústavného zákona sa očakáva výrazný pozitívny vplyv na stav občianskej spoločnosti v Slovensku, a to prostredníctvom novozadefinovanej procesnej podmienky týkajúcej sa referenda, a to tak, že by malo nastať prelomenie spoločenskej apatie a posilnenie pocitu zodpovednosti jednotlivých občanov za budúcnosť svojej krajiny. Na záver okrem toho, že vás poprosím o podporu, si dovoľujem vyjadriť, že ak neprejde tento návrh zákona dnes, my ho predložíme opäť o pol roka. A budeme ho predkladať dovtedy, pokiaľ sa o ňom nezačne hovoriť a pokiaľ referendum v podobe, v ktorej je teraz, sa nezmení tak, aby bolo vykonateľné aj na pôde slovenského štátu. Ďakujem.
P. Hrušovský, predseda NR SR: (2005-10-25):
(Hlasovanie.) 132 prítomných, 92 za návrh, 23 proti, 16 sa zdržalo, 1 nehlasoval. Návrh sme schválili. Teraz poprosím pána poslanca Vážneho, aby z poverenia výboru pre hospodárstvo, privatizáciu a podnikanie predniesol Národnej rade návrhy hlasovaní k prerokúvanému návrhu vlády na vydanie zákona o elektronických komunikáciách.  Nech sa páči, pán poslanec.
Kollár, Boris, predseda NR SR (2022-05-04):
Dobre. Je všeobecný súhlas? Áno. (Súhlasná reakcia pléna.) Ďakujem pekne. Uvedené sme zaradili. S procedurálnym návrhom ešte pán poslanec Faič.
B. Bugár, podpredseda NR SR: (2006-02-02):
Siedmu otázku položila pani poslankyňa Tkáčová pánovi ministrovi vnútra Vladimírovi Palkovi: „Vážený pán minister, ako sa vyvíja nehodovosť a počet usmrtených pri dopravných nehodách na slovenských cestách?“ Nech sa páči, môžete odpovedať.
P. Hrušovský, podpredseda NR SR: (2001-09-20):
(Hlasovanie.) Prítomných 132, za 45, proti 82, zdržalo sa 5. Bod 33 sme neschválili.
Danko, Andrej, predseda NR SR (2016-04-20):
Dovolím si ako predseda Národnej rady využiť svoje právo a zareagovať. Myslím, že po zbytočnej intervencii predsedu poslaneckého klubu, keďže sa problém riešil, sme pristúpili v mene Národnej rady okamžite ku riešeniu akéhokoľvek problému pani poslankyni. Nebol by som rád, aby sme sa pretekali v tom, kto, ktorý viac vyboxuje a získa. A ja vás môžem ubezpečiť, že som zabezpečil maximálny komfort, maximálny dialóg v prípade nespokojnosti, a myslím, že sme si veľmi úprimne o tejto problematike porozprávali a nestane sa žiadna krivda pani poslankyni bez akýchkoľvek osobných intervencií akéhokoľvek poslanca. Ďakujem. Poprosím vás, pán Martin Fecko.
A. Bobrík, poslanec: (2007-10-29):
K tomu, že občania neodhalili, že za týmto všetkým sú rozsiahle zmeny pripravované a že aké konkrétne kroky a praktické činy vlastne robíme, keď vlastne nič nerobíme. Takže v prvom rade, už som to tu spomínal, reforma zdravotníctva vo volebnom programe strany Smer – sociálna demokracia bola jednoznačná. A je to starostlivosť za služby, ktoré sú poskytované z verejných peňazí, aby boli pod verejnou kontrolou. A tu sú tie praktické činy a kroky schválených zákonov, ktoré teraz  prerokovávame v parlamente. To je na to, aby boli naozaj tie verejné prostriedky pod tou verejnou kontrolou. Naozaj zisk tvoriť z verejných prostriedkov je pre mňa nie prijateľné. Jednoducho obchodná spoločnosť podľa Obchodného zákonníka, akciová spoločnosť založená, aby nakladala s verejnými prostriedkami v zmysle toho zákona tak, aby tvorila si zisk, s ktorým bude nakladať podľa svojho rozhodnutia, je neprijateľná. Práve preto robíme tie praktické činy a kroky schvaľovaním zákonov. A tie rozsiahle zmeny nie sú žiadne rozsiahle, len vychádzajú naozaj z programového vyhlásenia vlády, kde jednoznačne sa hovorí, že vláda presadí také právne prostredie, v ktorom všetky zdravotné poisťovne budú mať rovnaké podmienky bez ohľadu na ich právnu formu a ktoré zabráni poisťovni v nehospodárnom nakladaní s finančnými prostriedkami. To je presne to, keď je to raz zákonom dané, majú všetci rovnaké podmienky v rovnakom prostredí. Ďakujem.
Žitňanská, Lucia, poslankyňa NR SR (2012-10-16):
Ďakujem pekne. Nemáme zatiaľ predložený ten poslanecký návrh v písomnej podobe, pán poslanec Martvoň. Ale mám pocit, že sa nám tu trošku rozbieha taká prax, že v druhom čítaní o trištvrte na sedem pozmeňovací návrh, ktorý nie veľmi súvisí s tou transpozíciou, ktorá je cieľom vládneho návrhu zákona. Môže byť obsahovo zladená s predstavou ministerstva, môže byť možno dokonca je dobrá, ale musím sa pýtať, prečo takto mirnix-dirnix k zákonu o registri trestov, ktorý rieši transpozíciu, ideme riešiť účinnú ľútosť. A nepovažujem to za správnu praktiku. Máte právo predkladať pozmeňovacie návrhy, ale takýmto spôsobom určite neprospievame kvalite legislatívneho procesu. Ja predsa viem, že ministerstvo má v pláne, a je to aj v programovom vyhlásení vlády, pozrieť sa na trestné rekodifikácie z rôznych uhlov pohľadu. Zároveň si myslím, že toto sú presne tie témy, ktoré áno, by sa mali objaviť pri prehodnotení rekodifikácií riadne, normálne v balíku zmien, ktoré ministerstvo navrhne v rámci pripomienkového konania, aby sme sa k tomu, na to mohli všetci normálne pozrieť a normálne sa k tomu vyjadriť. Ani len cez výbor! Ale tu, trištvrte na sedem, fajn, 16. októbra riešime účinnú ľútosť v zákone, ktorý má riešiť len transpozíciu. Ja za seba hovorím, aj za Klub SDKÚ – DS, zákon ktorý rieši transpozíciu, sme pripravení podporiť. No ja teraz budem v noci študovať vaše riešenie účinnej ľútosti a možno... (Prerušenie vystúpenia časomerom.)
V. Veteška, podpredseda NR SR: (2004-12-10):
Teraz dávam slovo členke výboru pre sociálne veci a bývanie poslankyni Ľubici Navrátilovej, aby podala správu o výsledku prerokovania návrhu vo výboroch Národnej rady. Ľ. Navrátilová, poslankyňa: Ďakujem za slovo, pán predsedajúci. Kolegyne, kolegovia, dovoľte, aby som vás oboznámili so spoločnou správou Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre financie, rozpočet a menu o výsledku prerokovania návrhu rozpočtu Sociálnej poisťovne na rok 2005 (tlač 880). Výbor Národnej rady Slovenskej republiky pre sociálne veci a bývanie ako gestorský výbor k návrhu rozpočtu Sociálnej poisťovne na rok 2005 podáva Národnej rade Slovenskej republiky túto spoločnú správu výborov Národnej rady Slovenskej republiky. Predseda Národnej rady Slovenskej republiky rozhodnutím z 18. októbra 2004 pod č. 925 pridelil návrh rozpočtu Sociálnej poisťovne na rok 2005 na prerokovanie do 19. novembra 2004 Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre sociálne veci a bývanie. Ako gestorský výbor určil Výbor Národnej rady Slovenskej republiky pre sociálne veci a bývanie. Návrh rozpočtu Sociálnej poisťovne na rok 2005 prerokoval a odporučil Národnej rade Slovenskej republiky schváliť Výbor Národnej rady Slovenskej republiky pre financie, rozpočet a menu uznesením číslo 515 z 18. novembra 2004 s tým, že sú zdroje vo výške 139,789 223 mld. a výdavky vo výške 122,974 273 mld. Správa, tak ako ju máte predloženú, obsahuje aj rozdelenie týchto výdavkov do jednotlivých základných fondov. Výbor Národnej rady Slovenskej republiky pre sociálne veci a bývanie prerokoval návrh rozpočtu Sociálnej poisťovne na rok 2005 dňa 15. novembra 2004, ale neschválil návrh uznesenia, lebo za predložený návrh nehlasovala nadpolovičná väčšina prítomných členov výboru. Z uznesenia výboru Národnej rady Slovenskej republiky, ktorý návrh rozpočtu Sociálnej poisťovne na rok 2005 prerokoval a schválil k nemu uznesenie, nevyplývajú pre Národnú radu Slovenskej republiky žiadne návrhy. Výbor Národnej rady Slovenskej republiky pre financie, rozpočet a menu uznesením z 18. novembra 2004 pod č. 515 odporúča Národnej rade Slovenskej republiky návrh rozpočtu Sociálnej poisťovne na rok 2005 schváliť. Zároveň ma gestorský výbor poveril ako spoločného spravodajcu oboch týchto výborov. Ďakujem za slovo. Prosím, otvorte rozpravu a hlásim sa do rozpravy.
Paška, Pavol, predseda NR SR (2012-10-19):
Hlasujeme o postúpení do druhého čítania. (Hlasovanie.) 134 prítomných, 84 za, 25 proti, 25 sa zdržalo. Návrh sme schválili.
Plaváková, Lucia, poslankyňa NR SR (2024-01-11):
Ďakujem veľmi pekne za slovo, pán predsedajúci. Ďakujem pani poslankyni Kosovej za výborný príspevok, v ktorom opätovne poukázala na selektívny a doslova až cynický prístup tejto koalície k návrhom, ktoré predkladajú. Ty si spomenula niekoľko dôležitých problémov, ktoré absolútne ignorujú, ako je partnerské násilie, sexuálne zneužívanie či nenávistné prejavy. Ja by som na to nadviazala, pretože ja som sa pána ministra spravodlivosti pýtala, kedy plánuje predložiť redefiníciu znásilnenia, po ktorej volajú aj preživšie ako aj organizácie, ktoré sa venujú tejto problematike už dlhé roky. A on mi odpovedal, že to ešte nevie povedať, že sa budú tomu problému venovať, ale je potrebná odborná diskusia, pretože je to komplikované a musia teda sa na to pozrieť a bude potrebné sa tomu dlhšie venovať a tak ďalej. To je veľmi zaujímavé, pretože práve redefinícia znásilnenia už prešla riadnym medzirezortným pripomienkovým konaním, keď predkladala návrh vtedajšia ministerka spravodlivosti Mária Kolíková a je to tá trestnoprávna úprava, na ktorú sa súčasná koalícia aj pri tomto návrhu odvoláva akože filozoficky z nej vychádza. Tak je veľmi zaujímavé, že úprava, ktorá prešla riadnym legislatívnym procesom, si teraz vyžaduje nejakú podrobnú odbornú diskusiu a bude to trvať dlhú dobu, aby sme prišli teda s tým návrhom, ktorý je možné predložiť v tomto pléne, ale keď sa jedná o ich vlastných ľudí, tak zrazu tu môže prísť skrátené legislatívne konanie o návrhu o úprave, ktorá žiadnym riadnym legislatívnym procesom neprešla. Tak to je teda naozaj zaujímavý paradox. Ďakujem.
Sulík, Richard, predseda NR SR (2011-06-01):
No dobre, takže dajte, prosím.
Blaha, Ľuboš, poslanec NR SR (2020-11-04):
Pán kolega, ja rovnako vítam, že z tej, že ste sa tej pôvodnej rezolúcie vzdali, pretože tam tá konštatácia, že Národný Karabach je súčasť Azerbajdžanu, je absurdná a vlastne dáva za pravdu Azerbajdžanu, čiže bolo to vlastne proazerbajdžanské vyjadrenie, čo považujem za šialené v situácii, kedy tí Azeri tam mlátia a likvidujú Arménov v Náhornom Karabachu. Ten región, naozaj je otázkou diskusie, komu patrí. Arméni hovoria, že patrí im, je to republika Arcach, je to región obývaný z 97 % Arménmi a 2-tisíc rokov je to pravda. Čiže tu sa baviť o tom, že Azeri na to majú právo len preto, že to tak Stalin rozhodol počas Sovietskeho zväzu, je z tohto hľadiska absurdné. Mne sa skôr nepáči, že v tom našom novom texte, a budeme sa ešte baviť, keď budem vystupovať, o tom, že procedurálne je to absurdné, keďže ja nadväzujem na váš starý, pôvodný text so svojimi doplnkami, tak som veľmi zvedavý, akým spôsobom to vyriešime pri hlasovaní, lebo toto sa tu hádam ešte nestalo, že by ste si stiahli tesne pred hlasovaním svoj starý text, dali nový, je to chaos. Ale tento text je neuveriteľne alibistický a to je hlavný problém. Vy hovoríte, že diplomatický. No, viete, to je asi tak, ako keby v II. svetovej vojne Nemecko Hitlerove napadlo Poľsko, a my povieme, nepomenujeme vinníka a nepomenujeme útočníka a agresora, ale povieme, že hm, tak nech sa dohodnú. Však nebláznime, hej, Azerbajdžan spustil túto agresiu voči Arménom. Oni to tam vyhladzujú a my sa teraz tvárime, že budeme diplomatickí? Tento parlament mal dosť odvahy v roku 2004 odsúdiť genocídu Arménov, čo spáchali Turci. A aj vtedy sa mohli na nás Turci hnevať, ale mali sme tú odvahu a neboli sme prehnane diplomatickí. Nájdime tú odvahu aj dneska a postavme sa za našich arménskych bratov. Ďakujem pekne.
Žiga, Peter, podpredseda NR SR (2023-12-13):
Pán poslanec, myslím, že môžete pokračovať. Pán minister sa už objavil v sále, takže už sú naplnené vaše požiadavky.
Lehotský, Tomáš, poslanec NR SR (2022-10-05):
Ďakujem veľmi pekne. Ondro, ďakujem za vystúpenie. Myslím, že si veľmi aj možno neúmyselne, ale zhrnul, ako momentálne funguje nová vládna koalícia. Je to také trošku symptomatické už. Po prvé, protiústavnosť toho zákona, to sa nám tiež opakuje. Vyskúšali si to pri balíčku, tzv. rodinnom. Potom druhá vec je, že parlament sa teda hrá na súd, to sme tu už tiež mali, keď sa, keď sa... (Zaznenie gongu.) To sme tu už tiež teda mali, keď sa, pán predsedajúci... (Prerušenie vystúpenia predsedajúcim.)
B. Bugár, podpredseda NR SR: (2002-07-02):
(Hlasovanie.) Prítomných 103 poslancov, za návrh 91, proti 3, zdržalo sa 6, nehlasovali 3. Konštatujem, že sme schválili vládny návrh zákona, ktorým sa dopĺňa zákon Národnej rady Slovenskej republiky č. 328/1996 Z. z., ktorým sa ustanovujú nové sídla a obvody súdov, a o zmene a doplnení niektorých zákonov. Spoločným spravodajcom je pán poslanec Mesiarik. Nech sa páči, môžeme pristúpiť k jednotlivým hlasovaniam. M. Mesiarik, poslanec: Vážený pán podpredseda, keďže v spoločnej správe nebol podaný žiadny pozmeňujúci ani doplňujúci návrh a ani v rozprave nezaznel žiadny doplňujúci ani pozmeňujúci návrh, mám oprávnenie, aby som navrhol, aby sme tento zákon prerokovali v treťom čítaní.
Pellegrini, Peter, predseda NR SR (2023-10-25):
Vážené panie poslankyne, vážení páni poslanci, konštatujem, že náhradníci za neuplatňované mandáty poslancov Národnej rady Slovenskej republiky zložili ústavou predpísaný sľub. Teraz vyhlasujem ale naozaj len veľmi krátku, niekoľkominútovú technickú prestávku, po ktorej budeme pokračovať v rokovaní, preto ani by som neodporúčal opúšťať sálu. Chcem len požiadať, aby v tejto prestávke si novozvolení poslanci alebo náhradníci poslancov odskúšali niekoľkokrát svoje kartičky, prihlásiť sa, odhlásiť sa zo zariadenia, aby sme mali istotu, že sú zaevidovaní ako noví náhradníci a riadni poslanci Národnej rady. Akonáhle budem uistenie mať od technikov, že to je všetko v poriadku, pokračujeme okamžite ďalej, tak aby sme to dnes všetko zodpovedne stihli. Takže naozaj, prerušujem rokovanie Národnej rady na dve-tri minúty. (Krátka technická prestávka.)
M. Číž, podpredseda NR SR: (2008-04-01):
Teraz má slovo pani poslankyňa Monika Smolková.
Zmajkovičová, Renáta, podpredsedníčka NR SR (2014-05-29):
V rozprave vystúpi pán poslanec Fecko. Nech sa páči.
Šalitroš, Radomír, poslanec NR SR (2023-12-07):
Vážený pán predsedajúci, dovoľte, aby som vás ako určený spravodajca výboru, aby som vám predniesol správu výboru Národnej rady o výsledku prerokovania návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Azerbajdžanskou republikou o zamedzení dvojitého zdanenia a zabránení daňovým únikom v oblasti daní z príjmov, tlač 34. Predseda Národnej rady rozhodnutím č. 76 z 28. novembra 2023 pridelil návrh na vyslovenie súhlasu Národnej rady so Zmluvou medzi Slovenskou republikou a Azerbajdžanskou republikou o zamedzení dvojitého zdanenia a zabránení daňovým únikom v oblasti daní z príjmov na prerokovanie tomuto výboru Národnej rady Slovenskej republiky – výboru pre financie a rozpočet. Za gestorský výbor určil výbor pre financie a rozpočet. Uvedený výbor prerokoval predmetný návrh v stanovenom termíne. K predmetnému návrhu zaujal výbor toto stanovisko. Odporúčanie pre Národnú radu s návrhom vysloviť súhlas a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Z uznesenia výboru uvedených pod bodom, z uznesení výboru uvedených pod bodom II tejto správy nevyplynuli iné návrhy. Gestorský výbor na základe stanoviska výboru k návrhu, tlač 34, vyjadrených v uznesení odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas so zmluvou medzi Slovenskou republikou a Azerbajdžanskou republikou o zamedzení dvojitého zdanenia a zabránení daňovým únikom v oblasti daní z príjmov a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Predmetná správa výboru, tlač 34a, bola schválená uznesením gestorského výboru č. 19 zo 6. decembra 2023. Výbor určil poslanca Radomíra Šalitroša za spravodajcu výboru. Zároveň ho poveril predniesť správu na schôdzi Národnej rady Slovenskej republiky a navrhnúť Národnej rade Slovenskej republiky postup pri hlasovaní. Návrh na uznesenie Národnej rady je prílohou tejto správy. Ďakujem, skončil som, otvorte, pán predsedajúci, rozpravu, prosím.
M. Číž, podpredseda NR SR: (2009-04-21):
(Hlasovanie.) Prítomných 139 poslancov, za návrh 84 poslancov, proti 3 poslanci, zdržalo sa 51 poslancov, nehlasoval 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Druhé hlasovanie, pani spravodajkyňa.
Laurenčík, Milan, podpredseda NR SR (2022-03-15):
To bol posledný príspevok vo všeobecnej rozprave, preto vyhlasujem všeobecnú rozpravu za skončenú a chcem sa spýtať, či chce navrhovateľ – pán minister zaujať v rozprave stanovisko. Nech sa páči, pán minister, máte slovo.
Sulík, Richard, predseda NR SR (2011-07-06):
Ďakujem. Poprosím pána poslanca Jozefa Mikuša, spoločného spravodajcu z výboru pre hospodárstvo, výstavbu a dopravu, aby podal správu o výsledku prerokovania návrhu vo výboroch.
Novotný, Viliam, poslanec NR SR (2014-05-28):
Ďakujem pekne. Viete, ja mám veľa priateľov živnostníkov a minule mi jeden povedal, že najväčší hlupák na Slovensku je ten, kto zamestnáva ľudí, kto sa rozhodne dať ľuďom prácu. Pretože štát ho zaťaží toľkými povinnosťami, toľkými daňami, odvodmi, poplatkami, hláseniami, že sa to jednoducho neoplatí, že to jednoducho absolútne komplikuje podnikanie. A teraz prichádza ďalšia povinnosť, darmo bude mať firmu, v ktorej má 20 zamestnancov, ktorí robia prácu v prvej kategórii, teda prakticky jednoduchú prácu bez akéhokoľvek rizika. Bude potrebovať ešte aj pracovnú zdravotnú službu, bude musieť za svojich zamestnancov platiť druhej súkromnej firme len preto, lebo Národná rada schváli takýto zvrátený zákon, podľa môjho názoru. Chcem sa poďakovať kolegovi Hlinovi, že to pomenoval. Ono keď lekári hovoria o tom, je to vždy také dvojsečné a pani ministerka to dobre vie, lebo veď predsa nám záleží na tom, aby sme chránili zdravie ľudí a to je úlohou zdravotníctva. Faktom ale je, že aj preventívna prehliadka má zmysel len vtedy, keď naozaj pred niečím má chrániť a má niečo odhaliť. Ja sa pamätám veľmi dobre na zápas, ktorý sme tu zvádzali počas prvej Ficovej vlády, tieto nápady nie sú nové, to len hovorím pánovi poslancovi Hlinovi, ale vtedy sa nám to podarilo vybojovať. Podarilo sa nám vybojovať to, aby sme chránili malé firmy, aby sme chránili živnostníkov, ktorí zamestnávajú niekoľko zamestnancov a hlavne aby sme nehnali ľudí, ktorí pracujú v prvej a druhej kategórii na zbytočné prehliadky a nenaháňali tak biznis pracovným zdravotným službám. Myslím si, že tento zápas nás tu v druhom čítaní čaká, len budeme potrebovať na svoju stanu dostať hlavne verejnú mienku a podnikateľský sektor a potom som o tom presvedčený, že pani ministerka zmení názor. Ďakujem pekne.
Krajčír, Ľuboš, poslanec NR SR (2021-04-01):
Ďakujem pekne za slovo. Pani kolegyňa Sulanová, povedali ste to veľmi dobre a máte pravdu. Vy naozaj nemáte žiadne riešenie a naozaj je to iba kritika bez akejkoľvek zodpovednosti z vašej strany. Riešenia, ktoré ste v minulosti alebo teda nejakým spôsobom ponúkali, to bolo najprv, že žiadna korona neexistuje, potom ste prišli s tým, že rúška sú iba šikana, potom váš šéf prišiel s tým, že nejaký bromhexín s vodkou si má namiešať a nejakú dávku si dať a podobne, že toto lieči. Potom ste prišli s tým, že neschopnosť očkovania a celého systému vlastne toho, čo ste na začiatku vôbec popierali, že to je teraz zlé. Prepáčte, pozrite sa, od dnešnej polnoci v Rakúsku bude absolútne tvrdý lockdown. Áno, na chvíľu tam ľuďom dali nadýchnuť, na chvíľu sa tam otvorili prevádzky, služby, ale toto je výsledok. Toto je výsledok toho, keď je to nekontrolovateľné. Ja vás veľmi pekne chcem poprosiť, nevytĺkajte na tomto politický kapitál. Hľadajte si akékoľvek iné témy. Tu sa zomknime a chráňme ľudské životy a ich zdravie. Ďakujem pekne. (Potlesk.)
Figeľ, Ján, podpredseda NR SR (2015-09-17):
Ďalšiu faktickú má Alojz Hlina.
Zmajkovičová, Renáta, podpredsedníčka NR SR (2012-12-17):
Ďakujem, pán poslanec. Prerušujem rokovanie o tomto bode programu. Pán poslanec Viskupič, procedurálny? Nech sa páči.
Pčolinský, Peter, podpredseda NR SR (2023-05-17):
Dávam teraz slovo spoločnému spravodajcovi z výboru pre obranu a bezpečnosť poslancovi Marcelovi Mihalikovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
P. Hrušovský, predseda NR SR: (2003-09-24):
(Hlasovanie.) Prítomných je 121 poslancov, za 9, proti 33, zdržalo sa 79. Návrh sme neschválili. Pani poslankyňa, sú ďalšie návrhy?
Vitteková, Anna, poslankyňa NR SR (2014-06-04):
Áno. Teraz hlasujeme o pozmeňujúcom návrhu pána poslanca Poliačika.
P. Hrušovský, podpredseda NR SR: (2002-06-20):
R. Šepták, poslanec: Chcel som zareagovať na môjho predrečníka pána poslanca Maxona. Tiež si myslím, že by sme nemali zbytočne komplikovať tento problém a čakať na otvorený zákon o odpadoch, lebo pri tomto zákone vznikne množstvo problémov a obávam sa, pán podpredseda vlády, že tento zákon nemusí byť prijatý týmto parlamentom. A keďže toto je vec, ktorú treba riešiť, a je to spoločenská objednávka, nevidím dôvod, aby sa tento zákon neprijal a poprípade potom sa riešilo. Lebo si myslím, že teraz je potreba vyriešiť tento problém tak, ako je postavený, tento parlament nemá voči tomu námietky. Ďakujem.